Bejaardes kom byeen vir lekker samesyn en kos | Netwerk24
Bejaardes kom byeen vir lekker samesyn en kos
Meer as 165 bejaardes is Woensdag met ’n heerlike driegangmaaltyd by die Yzerfontein-gemeenskapsaal bederf.
Dié inisiatief is in 2017 begin nadat Jaco en Francois Joubert, hul buurvrou, Emmerentia Botha, en haar ma, Ronel Mostert, besluit het hulle wil iets vir die ouer mense van Yzerfontein doen sodat hulle spesiaal kan voel.
“Dit sou aanvanklik ’n visbraai op ons bure se stoep gewees het. Ons het gereken hier behoort nie meer as 15 bejaarde inwoners van 75 jaar en ouer in Yzerfontein te wees nie . . . totdat ons besef het hier is heelwat meer in daardie ouder­dom­sgroep,” vertel Jaco.
By die eerste ete was 120 gaste en oor die twee jaar het die getalle aanhou groei en is die gemeenskap se hulp ingeroep om seker te maak die dag is lekker vir die oues van dae.